Source: https://lege5.ro/Gratuit/gezdenrxgi/codul-de-procedura-fiscala-din-2003/4
Timestamp: 2017-07-24 04:29:19+00:00
Document Index: 14654177

Matched Legal Cases: ['ARTICOLUL 60', 'ARTICOLUL 61', 'ARTICOLUL 62', 'ARTICOLUL 63', 'ARTICOLUL 64', 'ARTICOLUL 65', 'ARTICOLUL 66', 'ARTICOLUL 67', 'ARTICOLUL 68', 'ARTICOLUL 69', 'ARTICOLUL 70', 'ARTICOLUL 71', 'ARTICOLUL 72', 'ARTICOLUL 73', 'ARTICOLUL 74', 'ARTICOLUL 75', 'ARTICOLUL 76', 'ARTICOLUL 77', 'ARTICOLUL 78', 'ARTICOLUL 79', 'ARTICOLUL 80', 'ARTICOLUL 81', 'ARTICOLUL 82']

Guvernul RomânieiCodul de Procedură Fiscală din 2003Text publicat în M.Of. al României.În vigoare de la 31 iulie 2007 până la 31 decembrie 2015, fiind abrogat și înlocuit prin Codul de Procedură Fiscală 2015.Acest document poate avea modificări ulterioare. Cumpărați documentul în formă actualizată sau alegeți un abonament Lege5 care permite accesul la orice formă actualizată.Pagina 4 din 16Cumpără forma actualizată35 Lei cu TVAsau autentifică-teReține cont AutentificareARTICOLUL 60
Obligația autorităților și instituțiilor publice de a furniza informații și de a prezenta acte Jurisprudență (6)
Autoritățile publice, instituțiile publice și de interes public, centrale și locale, precum și serviciile deconcentrate ale autorităților publice centrale vor furniza informații și acte organelor fiscale, la cererea acestora.Jurisprudență (1)ARTICOLUL 61
Colaborarea dintre autoritățile publice, instituțiile publice sau de interes public Jurisprudență (11)(1)
Autoritățile publice, instituțiile publice sau de interes public sunt obligate să colaboreze în realizarea scopului prezentului cod.Jurisprudență (2)(2)
Nu constituie activitate de colaborare acțiunile întreprinse de autoritățile prevăzute la alin. (1), în conformitate cu atribuțiile ce le revin potrivit legii.(3)
Organul fiscal care solicită colaborarea răspunde pentru legalitatea solicitării, iar autoritatea solicitată răspunde pentru datele furnizate.ARTICOLUL 62
Condiții și limite ale colaborării Jurisprudență (10)(1)
Colaborarea dintre autoritățile publice, instituțiile publice sau de interes public se realizează în limita atribuțiilor ce le revin potrivit legii.Jurisprudență (1)(2)
Dacă autoritatea publică, instituția publică sau de interes public solicitată refuză colaborarea, autoritatea publică superioară ambelor organe va decide. Dacă o asemenea autoritate nu există, decizia va fi luată de autoritatea superioară celei solicitate.ARTICOLUL 63
Colaborarea interstatală dintre autoritățile publice Jurisprudență (10)(1)
În baza convențiilor internaționale, organele fiscale vor colabora cu autoritățile fiscale similare din alte state.Jurisprudență (1)(2)
În lipsa unei convenții, organele fiscale pot acorda sau pot solicita colaborarea altei autorități fiscale din alt stat pe bază de reciprocitate.Jurisprudență (2)SECȚIUNEA a 6-a
Sarcina probeiARTICOLUL 64
Forța probantă a documentelor justificative și evidențelor contabile Jurisprudență (78)
Documentele justificative și evidențele contabile ale contribuabilului constituie probe la stabilirea bazei de impunere. În cazul în care există și alte acte doveditoare, acestea vor fi luate în considerare la stabilirea bazei de impunere.Jurisprudență (2)ARTICOLUL 65
Sarcina probei în dovedirea situației de fapt fiscale Jurisprudență (105)(1)
Contribuabilul are sarcina de a dovedi actele și faptele care au stat la baza declarațiilor sale și a oricăror cereri adresate organului fiscal.Jurisprudență (71)(2)
Organul fiscal are sarcina de a motiva decizia de impunere pe bază de probe sau constatări proprii.Jurisprudență (49), Comentarii expert (2)ARTICOLUL 66
Dovedirea titularului dreptului de proprietate în scopul impunerii Jurisprudență (10)(1)
În cazul în care constată că anumite bunuri, venituri sau alte valori care, potrivit legii, constituie baza impozabilă sunt deținute de persoane care în mod continuu beneficiază de câștigurile sau de orice foloase obișnuite aduse de acestea și că persoanele respective declară în scris că nu sunt proprietarii bunurilor, veniturilor sau valorilor în cauză, fără să arate însă care sunt titularii dreptului de proprietate, organul fiscal va proceda la stabilirea provizorie a obligației fiscale corespunzătoare în sarcina acelor persoane.Jurisprudență (6), Reviste (2), Comentarii expert (1)(2)
În condițiile legii, obligația fiscală privind baza impozabilă prevăzută la alin. (1) va putea fi stabilită în sarcina titularilor dreptului de proprietate. Tot astfel aceștia datorează despăgubiri persoanelor care au făcut plata pentru stingerea obligației stabilite potrivit alin. (1).Jurisprudență (4), Comentarii expert (1)ARTICOLUL 67
Estimarea bazei de impunere Modificări (1), Jurisprudență (64), Reviste (2)(1)
Dacă organul fiscal nu poate determina mărimea bazei de impunere, acesta trebuie să o estimeze. În acest caz trebuie avute în vedere toate datele și documentele care au relevanță pentru estimare. Estimarea constă în identificarea acelor elemente care sunt cele mai apropiate situației de fapt fiscale.Jurisprudență (41), Reviste (2)(2)
În situațiile în care, potrivit legii, organele fiscale sunt îndreptățite să estimeze baza de impunere, acestea vor avea în vedere prețul de piață al tranzacției sau bunului impozabil, astfel cum este definit de Codul fiscal.Jurisprudență (13), Reviste (2)CAPITOLUL IV
TermeneARTICOLUL 68
Calcularea termenelor Jurisprudență (724)
Termenele de orice fel privind exercitarea drepturilor și îndeplinirea obligațiilor prevăzute de Codul de procedură fiscală, precum și de alte dispoziții legale aplicabile în materie, dacă legea fiscală nu dispune altfel, se calculează potrivit dispozițiilor Codului de procedură civilă.Jurisprudență (1), Comentarii expert (7)ARTICOLUL 69
Prelungirea termenelor Puneri în aplicare (1), Jurisprudență (2)
Termenele pentru depunerea declarațiilor fiscale și termenele stabilite în baza legii de un organ fiscal pot fi prelungite în situații temeinic justificate, potrivit competenței stabilite prin ordin al ministrului economiei și finanțelor.Comentarii expert (2)ARTICOLUL 70
Termenul de soluționare a cererilor contribuabililor Jurisprudență (225), Reviste (1)(1)
Cererile depuse de către contribuabil potrivit prezentului cod se soluționează de către organul fiscal în termen de 45 de zile de la înregistrare.Acțiuni admise (1), Referințe (1), Jurisprudență (101), Reviste (2)(2)
În situațiile în care, pentru soluționarea cererii, sunt necesare informații suplimentare relevante pentru luarea deciziei, acest termen se prelungește cu perioada cuprinsă între data solicitării și data primirii informațiilor solicitate.Referințe (1), Jurisprudență (35), Comentarii expert (1)ARTICOLUL 71
Cazul de forță majoră și cazul fortuit Jurisprudență (6)(1)
Termenele prevăzute de lege pentru îndeplinirea obligațiilor fiscale, după caz, nu încep să curgă sau se suspendă în situația în care îndeplinirea acestor obligații a fost împiedicată de ivirea unui caz de forță majoră sau a unui caz fortuit.Jurisprudență (3)(2)
Obligațiile fiscale se consideră a fi îndeplinite în termen, fără perceperea de majorări de întârziere sau aplicarea de sancțiuni prevăzute de lege, dacă acestea se execută în termen de 60 de zile de la încetarea evenimentelor prevăzute la alin. (1).Modificări (1), Jurisprudență (2)TITLUL IV
Înregistrarea fiscală și evidența contabilă și fiscalăARTICOLUL 72
Obligația de înregistrare fiscală Modificări (1), Referințe (2), Jurisprudență (11)(1)
Orice persoană sau entitate care este subiect într-un raport juridic fiscal se înregistrează fiscal primind un cod de identificare fiscală. Codul de identificare fiscală va fi:Jurisprudență (4)a)
pentru persoanele juridice, cu excepția comercianților, precum și pentru asocieri și alte entități fără personalitate juridică, codul de înregistrare fiscală atribuit de organul fiscal competent din subordinea Agenției Naționale de Administrare Fiscală;b)
pentru persoanele fizice, codul numeric personal atribuit potrivit legii speciale;c)
pentru persoanele fizice care nu dețin cod numeric personal, numărul de identificare fiscală atribuit de organul fiscal competent din subordinea Agenției Naționale de Administrare Fiscală;Jurisprudență (1)d)
pentru comercianți, inclusiv pentru sucursalele comercianților care au sediul principal al comerțului în străinătate, codul unic de înregistrare atribuit potrivit legii speciale;Jurisprudență (1)e)
pentru persoanele fizice care desfășoară activități economice în mod independent sau exercită profesii libere, codul de înregistrare fiscală atribuit de organul fiscal competent din subordinea Agenției Naționale de Administrare Fiscală.(2)
Persoanele prevăzute la alin. (1) lit. d) se înregistrează fiscal potrivit procedurii speciale în materie.(3)
În vederea atribuirii codului de identificare fiscală persoanele prevăzute la alin. (1) lit. a), c) și e) au obligația să depună declarație de înregistrare fiscală.Jurisprudență (1)(4)
Au obligația să depună o declarație de înregistrare fiscală și persoanele prevăzute la alin. (1) lit. b) care au calitatea de angajator.Modificări (1)(5)
Contribuabilii care obțin venituri din activități independente, pentru care plățile anticipate se fac prin reținere la sursă de către plătitorii de venituri, au obligația, în vederea înregistrării, să depună la organul fiscal competent declarația de înregistrare fiscală.(6)
Declarația de înregistrare fiscală se depune în termen de 30 de zile de la:a)
data înființării potrivit legii, în cazul persoanelor juridice, asocierilor și altor entități fără personalitate juridică;b)
data eliberării actului legal de funcționare, data începerii activității, data obținerii primului venit sau dobândirii calității de angajator, după caz, în cazul persoanelor fizice.ARTICOLUL 73
Obligația înscrierii codului de identificare fiscală pe documente Jurisprudență (1)
Plătitorii de impozite, taxe, contribuții și alte sume datorate bugetului general consolidat au obligația de a menționa pe facturi, scrisori, oferte, comenzi sau pe orice alte documente emise codul de identificare fiscală propriu.ARTICOLUL 74
Declararea filialelor și sediilor secundare Jurisprudență (1)(1)
Contribuabilii au obligația de a declara organului fiscal competent din subordinea Agenției Naționale de Administrare Fiscală, în termen de 30 de zile, înființarea de sedii secundare.(2)
Contribuabilii cu domiciliul fiscal în România au obligația de a declara în termen de 30 de zile înființarea de filiale și sedii secundare în străinătate.ARTICOLUL 75
Forma și conținutul declarației de înregistrare fiscală Jurisprudență (4)(1)
Declarația de înregistrare fiscală se întocmește prin completarea unui formular pus la dispoziție gratuit de organul fiscal din subordinea Agenției Naționale de Administrare Fiscală și va fi însoțită de acte doveditoare ale informațiilor cuprinse în aceasta.(2)
Declarația de înregistrare fiscală va cuprinde: datele de identificare a contribuabilului, categoriile de obligații de plată datorate potrivit Codului fiscal, datele privind sediile secundare, datele de identificare a împuternicitului, datele privind situația juridică a contribuabilului, precum și alte informații necesare administrării impozitelor, taxelor, contribuțiilor și altor sume datorate bugetului general consolidat.ARTICOLUL 76
Certificatul de înregistrare fiscală Jurisprudență (2)(1)
Pe baza declarației de înregistrare fiscală, depusă potrivit art. 72 alin. (3), organul fiscal competent din subordinea Agenției Naționale de Administrare Fiscală eliberează certificatul de înregistrare fiscală, în termen de 15 zile de la data depunerii declarației. În certificatul de înregistrare fiscală se înscrie obligatoriu codul de identificare fiscală.(2)
Eliberarea certificatelor de înregistrare fiscală nu este supusă taxelor de timbru.(3)
Contribuabilii care realizează venituri din activitatea de comerț sau prestări de servicii către populație sunt obligați să afișeze certificatul de înregistrare fiscală în locurile unde se desfășoară activitatea.(4)
În cazul pierderii, furtului sau distrugerii certificatului de înregistrare fiscală, organul fiscal va elibera un duplicat al acestuia, în baza cererii contribuabililor și a dovezii de publicare a pierderii, furtului sau distrugerii în Monitorul Oficial al României, Partea a III-a.ARTICOLUL 77
Modificări ulterioare înregistrării fiscale Referințe (3), Jurisprudență (2)(1)
Modificările ulterioare ale datelor din declarația de înregistrare fiscală trebuie aduse la cunoștință organului fiscal competent din subordinea Agenției Naționale de Administrare Fiscală, în termen de 30 de zile de la data producerii acestora, prin completarea și depunerea declarației de mențiuni.(2)
La încetarea condițiilor care au generat înregistrarea fiscală, contribuabilii au obligația de a preda organelor fiscale, în vederea anulării, certificatul de înregistrare fiscală, odată cu depunerea declarației de mențiuni.Jurisprudență (1)ARTICOLUL 78
Registrul contribuabililor Jurisprudență (4)(1)
Organul fiscal competent din subordinea Agenției Naționale de Administrare Fiscală organizează evidența plătitorilor de impozite, taxe, contribuții și alte sume datorate la bugetul de stat, bugetul asigurărilor sociale de stat, bugetul Fondului național unic de asigurări sociale de sănătate, bugetul asigurărilor pentru șomaj, în cadrul registrului contribuabililor, care conține:a)
datele de identificare a contribuabilului;b)
categoriile de obligații fiscale de declarare, potrivit legii, denumite vector fiscal; categoriile de obligații fiscale care se înscriu în vectorul fiscal se stabilesc prin ordin al ministrului economiei și finanțelor;c)
alte informații necesare administrării obligațiilor fiscale.(2)
Datele prevăzute la alin. (1) se completează pe baza informațiilor comunicate de contribuabili, de oficiul registrului comerțului, de serviciul de evidență a populației, de la alte autorități și instituții, precum și din constatările proprii ale organului fiscal.(3)
Datele din registrul contribuabililor pot fi modificate din oficiu ori de câte ori se constată că acestea nu corespund stării de fapt reale și vor fi comunicate contribuabililor.Jurisprudență (2)(4)
Modificarea din oficiu a domiciliului fiscal pe baza constatărilor făcute potrivit alin. (3) se face prin decizie emisă de organul fiscal competent, după ascultarea prealabilă a contribuabilului, potrivit art. 9.(5)
Contribuabilii persoane juridice sau orice alte entități fără personalitate juridică, care, în toate cazurile, în decurs de 12 luni consecutive, nu au depus declarații fiscale și situații financiare, nu au efectuat plăți datorate către bugetul de stat, bugetul asigurărilor sociale de stat, bugetul Fondului național unic de asigurări sociale de sănătate, bugetul asigurărilor pentru șomaj și cărora, la cerere, nici nu li s-a aprobat de către organul fiscal competent o măsură privind îndeplinirea obligațiilor lor fiscale, vor fi trecuți într-o evidență specială.Modificări (2), Jurisprudență (3)ARTICOLUL 79
Obligația de a conduce evidența fiscală Jurisprudență (13), Referințe în cărți (1)(1)
În vederea stabilirii stării de fapt fiscale și a obligațiilor fiscale de plată datorate, contribuabilii sunt obligați să conducă evidențe fiscale, potrivit actelor normative în vigoare.Jurisprudență (4)(2)
În vederea stabilirii prețurilor de transfer, contribuabilii care desfășoară tranzacții cu persoane afiliate au obligația ca, la solicitarea organului fiscal competent, să întocmească și să prezinte, în termenele stabilite de acesta, dosarul prețurilor de transfer. Conținutul dosarului prețurilor de transfer va fi aprobat prin ordin al președintelui Agenției Naționale de Administrare Fiscală.Modificări (1), Jurisprudență (6)ARTICOLUL 80
Reguli pentru conducerea evidenței contabile și fiscale Jurisprudență (5), Referințe în cărți (1)(1)
Evidențele contabile și fiscale vor fi păstrate, după caz, la domiciliul fiscal al contribuabilului, la sediile secundare ale acestuia, inclusiv pe suport electronic, sau pot fi încredințate spre păstrare unei societăți autorizate, potrivit legii, să presteze servicii de arhivare.Jurisprudență (1), Reviste (1), Comentarii expert (2)(2)
Prin excepție de la prevederile alin. (1), evidențele contabile și fiscale ale exercițiului financiar în curs se păstrează, după caz, la domiciliul fiscal al contribuabililor, la sediile secundare ale acestora sau, în perioada 1-25 a lunii următoare, la sediul persoanei fizice ori juridice autorizate pentru prelucrarea lor în vederea întocmirii declarațiilor fiscale.Jurisprudență (2)(3)
Dispozițiile legale privind păstrarea, arhivarea și limba folosită pentru evidențele contabile sunt aplicabile și pentru evidențele fiscale.Jurisprudență (2), Comentarii expert (1)(4)
În cazul în care evidențele contabile și fiscale sunt ținute cu ajutorul sistemelor electronice de gestiune, pe lângă datele arhivate în format electronic contribuabilul este obligat să păstreze și să prezinte aplicațiile informatice cu ajutorul cărora le-a generat.Jurisprudență (1)(5)
Contribuabilii sunt obligați să evidențieze veniturile realizate și cheltuielile efectuate din activitățile desfășurate, prin întocmirea registrelor sau a oricăror alte documente prevăzute de lege.Jurisprudență (2), Comentarii expert (1)(6)
Contribuabilii sunt obligați să utilizeze pentru activitatea desfășurată documente primare și de evidență contabilă stabilite prin lege, achiziționate numai de la unitățile stabilite prin normele legale în vigoare, și să completeze integral rubricile formularelor, corespunzător operațiunilor înregistrate.Jurisprudență (2)(7)
Organul fiscal poate lua în considerare orice evidențe relevante pentru impunere ținute de contribuabil.Jurisprudență (3)TITLUL V
Declarația fiscalăARTICOLUL 81
Obligația de a depune declarații fiscale Referințe (3), Jurisprudență (42)(1)
Declarația fiscală se depune de către persoanele obligate potrivit Codului fiscal, la termenele stabilite de acesta.Jurisprudență (27), Comentarii expert (1)(2)
În cazul în care Codul fiscal nu prevede, Ministerul Economiei și Finanțelor va stabili termenul de depunere a declarației fiscale.Jurisprudență (3)(3)
Obligația de a depune declarația fiscală se menține și în cazurile în care:Jurisprudență (6)a)
a fost efectuată plata obligației fiscale;Jurisprudență (1)b)
obligația fiscală respectivă este scutită la plată, conform reglementărilor legale;Jurisprudență (2)c)
organul fiscal a stabilit din oficiu baza de impunere și obligația fiscală;Jurisprudență (2)d)
pentru obligația fiscală nu rezultă, în perioada de raportare, sume de plată, dar există obligația declarativă, conform legii.Jurisprudență (4)(4)
În caz de inactivitate temporară sau în cazul obligațiilor de declarare a unor venituri care, potrivit legii, sunt scutite la plata impozitului pe venit, organul fiscal competent poate aproba, la cererea contribuabilului, alte termene sau condiții de depunere a declarațiilor fiscale, în funcție de necesitățile administrării obligațiilor fiscale. Asupra termenelor și condițiilor va decide organul fiscal potrivit competențelor aprobate prin ordin al ministrului economiei și finanțelor.Modificări (1), Jurisprudență (3)ARTICOLUL 82
Forma și conținutul declarației fiscale Jurisprudență (28)(1)
Declarația fiscală se întocmește prin completarea unui formular pus la dispoziție gratuit de organul fiscal.Acțiuni respinse (2), Jurisprudență (3)(2)
În declarația fiscală contribuabilul trebuie să calculeze cuantumul obligației fiscale, dacă acest lucru este prevăzut de lege.Acțiuni respinse (3), Jurisprudență (63)(3)
Contribuabilul are obligația de a completa declarațiile fiscale înscriind corect, complet și cu bună-credință informațiile prevăzute de formular, corespunzătoare situației sale fiscale. Declarația fiscală se semnează de către contribuabil sau de către împuternicit.Jurisprudență (16), Reviste (1)Pentru a vedea documentul fără paginare, ai nevoie de un abonament Lege5!